Sakeman in hof ná ma se moord | Maroela Media
Rameez Patel, die sakeman van Limpopo wat aangekla word van die moord op sy vrou, het Maandag in die Polokwane-landdroshof verskyn in verband met die moord op sy ma.
Lt.kol. Moatshe Ngoepe, woordvoerder van die polisie, het gesê die saak is uitgestel vir nadere ondersoek. Patel (30) sal in polisieaanhouding bly tot 11 Oktober wanneer hy om borgtog sal aansoek doen.
Mahejeen Banu Patel (51) was twee weke gelede in haar huis in Nirvana in Polokwane toe 'n gewapende verdagte op haar en haar huishulp losgebrand het. Mahejeen is gewond en na 'n hospitaal gehaas waar sy 'n paar uur later gesterf het. Haar huishulp is ongedeerd. Niks is uit Mahejeen se huis geroof nie en die polisie het gesê die motief vir die aanval is onbekend.
Rameez is Vrydag in verband met sy ma se moord in hegtenis geneem. Hy staan ook tereg vir die moord op sy vrou, Fatima (29), wat op 10 April 2015 in die egpaar se huis in Nirvana doodgeskiet is. Rameez ontken dat hy enige aandeel in sy vrou se moord gehad het en beweer sy is tydens 'n huisbraak vermoor.
Vrou deur hond verskeur
Klink of die seun ook iets met sy pa se moord te doen gehad het, moet hom nie borg gee nie – wonder wie hy volgende sal skiet – seker homself nogal nie slegte idee nie.
As hulle hom verdink aan die moord op sy vrou en nou op moord van sy ma dan wonder ek waar was hy toe sy pa vermoor is? Alles darem so toevallig! Wat is die kanse dat ń persoon se pa, ma en vrou vermoor word op verskillende tye en jy word van 1 of meer van hulle verdink? Klink maar baie 'fishy'!
Wil voorkom asof hierdie outjie 'n probleem het
Wat n vreemde sameloop van omstandighede, almal om die man word soos vliee afgemaai…is hy die enigste kind?